Ons spog met drie leerders, Megan Robins, Francois Martins en Jacques de la Rouviere, wat in die 0/21 Junior Protea boogskietspan opgeneem is.
Die Proteaspan se lede is gekies op grond van hul drie beste tellings gedurende 2017 asook hul tellings wat hul tydens die nasionale en provinsiale kampioenskappe bereik het. Die drie Riebeeckranders se tellings was van die bestes en spog hul nou met ‘n plek in die 0/21 Junior Proteaspan.
Hulle sien met groot opgewondenheid uit na die Afrika Kampioenskappe wat einde April in Springs plaasvind en die Wêreldkampioenskappe wat in Juliemaand in Kanada plaasvind.
Ons is trots op die drie leerders en is saam met hulle opgewonde.
Leandie du Randt kuier saam die Riebeeckrandfamilie
Ons het op 23 Februarie ons jaarlikse ma- en dogteraand gehou met die talentvolle spreker Leandie du Randt en sangeres Irene-Louise van Wyk.
Die aand was vol pret en plesier en die gesellige atmosfeer het almal laat tuis voel. Die aand het begin met ‘n dans-sessie waartydens die dames geleentheid gekry het om hul twee linkervoete te verruil en danspassies na te boots – dit was hope pret! Later die aand het die talentvolle Leandie du Randt Bosch die dames toegespreek met haar bekende motiveringspraatjie #NoOneCanBeatYouAtBeingYou en Irene- Louise van Wyk het die dames met haar unieke sangtalent vermaak.
Die aand was vol eindelose pret met heerlike pryse wat op die spel was. Ons bedank elke ma, dogter en vriendin wat die aand saam met ons kom geniet het. Ons bedank ook elke instansie in Randfontein wat ‘n prys geborg het vir die aand. Dit word opreg waardeer! En ‘n besondere dankie gaan aan Gerda Pieterse en haar span van Randwest Nissan (hoofborg) en Randfontein Skryfbehoeftes wat die aand geborg het. Ons sien daarna uit om weer in die toekoms met sulke ondersteunende en lojale borge saam te werk.
Akademiese prysuitdeling 2018
Seniorraad skryf top gehalte groentjiekonsert